
Uvodna riječ 


Poštovani sadašnji 1 budući članovi Društva za promicanje tradicionalne Mise ,,Benedictus", 


u prošloj godini svi smo doživjeli šok iznenadnom smrću preč. g. dr. Stanislava Vitkovića. 
Premda je preč. Vitković već godinama bolovao od dijabetesa i s njime povezanih komplikacija, 
posebice problema s vidom, njegova iznenadna smrt tijekom putovanja u inozemstvo, ostavila nas 
je bez mogućnosti da se dostojanstveno s njime oprostimo. Time su se još jednom potvrdile riječi 
našega Gospodina Isusa Krista i neprekinuto učenje Crkve o potrebi budnosti i pripravnosti na smrt 
i dolazak pred Gospodinovo sudište. 


Vjerujem da je većina članova Društva na ovaj ili onaj način sudjelovala u oproštaju i 
zahvali preč. Vitkoviću za sve dobro što nam je u gotovo četiri godine svoga pastoralnog djelovanja 
iskazao. Još važnije je da kroz molitvu i svete mise za pokojne ne zaboravimo konkretno pomagati 
onima koji su otišli pred nama. 


Ostali smo bez pastira u trenutcima kada strašna pomutnja vlada ne samo u lokalnim 
okvirima, nego i na svim razinama zemaljske Crkve kao što je pokazala sinoda o obitelji u 
listopadu. Premda ljudski gledano izgledi za nastavak tradicionalne mise u sv. Martinu djeluju slabi, 
moramo uvijek računati s Božjom pomoći. To znači učiniti sve što praktički možemo, od 
velikodušnosti s našim vremenom, trudom 1 materijalnim sredstvima do blagog, strpljivog, 
snalažljivog i upornog utjecaja na naše bližnje. I uz to, kao temelj i preduvjet svega našeg rada, 
molitva. 


Društvo Benedictus djelovalo je prošle godine, a djelovat će i ove koju smo započeli, u onoj 
mjeri u kojoj njegovi članovi odluče darove koje im je dao dragi Bog staviti u službu širenja i 
promicanja tradicionalne svete Mise te općenito vjekovnog katoličkog nauka. U tome nas ne može 
nitko prisiliti ili zamijeniti, no trebamo uvijek imati na umu Gospodinovu pouku: ,,Kome je god 
mnogo dano, od njega će se mnogo iskati. Kome je mnogo povjereno, više će se od njega iskati." 
(Lk 12,48) 


Ove godine održat će se sjednica Skupštine Društva Benedictus te po prvi puta nakon 
osnivanja Društva, izbori za Izvršni odbor (uključujući Predsjednika, Zamjenika predsjednika i 
Tajnika) te Sud časti. Očekujem da ćete odvojiti dio svoga vremena 1 sudjelovati u ovim relativno 
rijetkim događanjima. To je prilika da uživo iznesete svoje viđenje razvoja Društva kao i vašu ulogu 
u tome. 


Na idućih nekoliko stranica donosim pregled događanja vezanih uz tradicionalnu latinsku 
Misu u Hrvatskoj. Želim u svojevrsnom arhivskom sažetku, uza sva ograničenja na duljinu teksta ili 
tajnost informacija, biti potpun, pa su donesena i ona događanja koja sa samim Društvom 
Benedictus imaju samo neizravne ili čak nikakve veze. 


Uvjeren sam da sve ono što sadrži i simbolizira tradicionalna Misa tek otkriva svoje 
bogatstvo i snagu u hrvatskom narodu. 


Tomislav Pejković 
Predsjednik Društva za promicanje tradicionalne Mise ,,Benedictus" 


U Zagrebu, 19. siječnja 2015. 

Izvještaj o radu Društva i povezanim događanjima 


Kao i prošlih godina, u izvještaju koji slijedi predstavit ću najvažnija događanja vezana uz 
tradicionalnu misu u Zagrebu. Većina je tih događanja na ovaj ili onaj način povezana s Društvom 
Benedictus, ali nisu sva organizirali članovi Društva. Cilj je informirati javnost o zanimljivim 
zbivanjima, a pohvale ili kritike pripadaju onima koji su ih zaslužili. Stoga se unaprijed ispričavam 
ako iz nekog razloga nisu navedeni svi ili najvažniji protagonisti pojedinog projekta i njihovo 
djelovanje nije pravilno vrednovano. 


Tradicionalna misa u crkvi svetog Martina 


Svetu misu u crkvi svetog Martina u Zagrebu je nedjeljom i zapovijedanim blagdanom u 11,30 sati 
služio preč. g. Stanislav Vitković sve do svoje smrti 17. listopada 2014. Na sljedeće datume u 2014. 
godini nismo imali misu: 5.1., 26.1., 27.4., 8.6., 15.6., 15.8., 17.8. 1 28.9. Na Bogojavljenje 6.1. i 
Spasovo 29.5. koji u Hrvatskoj nisu zapovijedani blagdani također smo imali tradicionalnu misu. 
Na Veliku Gospu 1 u nedjelju nakon nje preč. Vitković je bio u bolnici zbog ozlijede glave, a u 
ostale navedene dane je bio izvan Hrvatske i zato spriječen služiti misu za našu zajednicu. Broj 
vjernika koji su prisustvovali misama bio je postojan uz blagu tendenciju rasta. 


Smrt preč. g. dr. Stanislava Vitkovića 


U petak 17. listopada 2014. iznenada je prilikom 
putovanja u Beču preminuo dr. Stanislav Vitković, 
prebendar Zbora prebendara prvostolne crkve u 
Zagrebu, svećenik koji je bio zadužen za redovito 
slavljenje svete Mise po tradicionalnom rimskom 
obredu u gradu Zagrebu. Prenosimo' kratki životopis 
kako je izrečen na njegovom pokopu: 


Stanislav Vitković rođen je 8. kolovoza 1945. 
godine u Zagrebu u obitelji prosvjetnih radnika 
Stanka i Dragice rođ. Čupar. Oca nikada nije 
upoznao, jer su ga ubili partizani prije njegova 
rođenja. Studij filozofije 1 teologije završio je 
na Katoličkom bogoslovnom fakultetu u 
Zagrebu i na Papinskom sveučilištu Gregoriana 
u Rimu. Kao bogoslov boravio je i u kolegiju 
Capranica u Rimu. Za svećenika Beogradske 
nadbiskupije zaredio ga je beogradski 
nadbiskup Gabrijel Bukatko godine 1971. u 
svetištu Majke Božje u Remetama. 


! Iz članka u kojemu je opis pogreba preč. Vitkoviča: http://www.ika.hr/index.php?prikaz=vijest&ID=164446. 
Prisjećanje na preč. Vitkovića: http://tomablizanac.blogspot.com/2014/10/sjecanje-na-precasnog.html. 

Životopis i jedna transkribirana homilija s tradicionalne mise: http://tradicionalnamisa.com/stanislav-vitkovic-1945- 
2014/. 

Magisterij iz teologije postigao je 1972. godine. Nakon dvogodišnje specijalizacije na 
Papinskom pastoralnom institutu, četiri je godine službovao u rimskoj župi sv. 
Emerencijane, a od 1974. do 1977. predavao je kolegije iz Pastoralne teologije, te druge 
kolegije na Katoličkom bogoslovnom fakultetu u Zagrebu. Predavao je i na Filozofsko- 
teološkom institutu Družbe Isusove u Zagrebu. Bio je član sjemenišnog poglavarstva 
Nadbiskupskog bogoslovnog sjemeništa u Zagrebu kao duhovnik i prefekt studija. 


Godine 1980. postigao je doktorat iz teologije na Papinskom lateranskom sveučilištu, 
povijesno-pastoralnom disertacijom "Katolički pokret u Hrvatskoj: postanak, razvoj, utjecaj 
na pastoral". Prebendarom Zbora prebendara Prvostolne crkve zagrebačke imenovan je 
1980. godine, kada je 1 inkardiniran u Zagrebačku nadbiskupiju. 


Od Kongregacije za Istočne Crkve 1976. dobio je ovlast biritualizma, pomagao je i u 
pastoralu grkokatoličke Križevačke biskupije. Iz zahvalnosti vladika Slavomir Miklovš 
odlikovao ga je naslovom protojereja-stavrofora. Od 1987. do smrti redovito je radnim 
danima služio Svetu liturgiju po bizantsko-hrvatskom obredu u samostanu sestara bazilijanki 
u Jurjevskoj ulici. Posljednje četiri godine s odlukom zagrebačkoga nadbiskupa kardinala 
Josipa Bozanića nedjeljom i blagdanom slavio je misu na latinskom jeziku po tridentinskom 
obredu za skupinu naših tradicionalista u crkvi Sv. Martina u Vlaškoj ulici. 


Uz redovitu službu u zagrebačkoj katedrali, od 1998. do 2010. godine bio je rektor crkve 
Krista Kralja. Bio je zauzet brojnim obvezama 1 dužnostima, među kojima valja istaknuti: 
arhivist Nadbiskupskog arhiva u Zagrebu, duhovni pomoćnik u samostanu karmelićanki u 
Hrvatskom Leskovcu, branitelj ženidbenog veza pri Ženidbenom sudu u Zagrebu, 
prosinodalni ispitivač za ispovjednu jurisdikciju, tajnik Hrvatskog književnog društva sv. 
Jeronima, vicepostulator kauze danas blaženoga Ivana Merza, predavač na Nadbiskupskoj 
klasičnoj gimnaziji, duhovnik Marijine legije Regije Zagreb, koordinator u pokretu "Religije 
za mir". Također, bio je i duhovnik novoosnovane Hrvatske udruge za beatifikaciju kraljice 
Zite. 


Društvo Benedictus organiziralo je za 
pokojnog Stanislava  Vitkoviča u 
Hrvatskoj četiri dana nakon njegove 


smrti  pjevani  rekvijem prema W 


tradicionalnom obredu. U ime Društva || 


objavljen je „posljednji pozdrav“ u 
Večernjem listu od 21. listopada | 
2014.7 Članovi Društva dali su služiti 
za pokoj njegove duše tradicionalne 
mise u Hrvatskoj i inozemstvu od 


kojih valja izdvojiti misu na trideseti dan smrti koja je ma u bečkoj kapucinskoj crkvi kao i 
misu koju je šest mjeseci nakon njegove smrti na istu nakanu u crkvi sv. Martina u Zagrebu služio 


2 Vidi http://tomablizanac.blogspot.com/2014/10/requiescat-in-pace.html 


i http: 


tomablizanac.blogspot.com/2014/10/sprovod-prec-vitkovica.html. 

p. Leszek Krolikowski". Za pokojnika su slavljene i grkokatoličke božanske liturgije te mise prema 
novom rimskom obredu. 


Misu  zadušnicu za dr. Stanislava 
Vitkoviča u crkvi Krista Kralja na 
zagrebačkom Mirogoju u četvrtak 30. 
listopada predvodio je  prebendar 
Prvostolne crkve zagrebačke dr. Juraj 
Kolarić u zajedništvu sa šezdesetak 
svećenika. Nakon mise, lijes s tijelom 
dr. Vitkovića položen je u grobnicu 
prebendara mirogojskih arkada. Uime 
Zbora prebendara Prvostolne crkve, te S 
uime Križevačke eparhije, svečenika, sa 
redovnica i prijatelja, riječ oproštaja = 
izrekao je dr. Zvonimir Kurečič. | 


Nastojanja za ponovnom uspostavom tradicione mise 


Budući da su smrću preč. Vitkovića prestale nedjeljne tradicionalne mise u crkvi sv. Martina u 
Zagrebu, Društvo Benedictus je uputilo 31. listopada 2014. pismo uzoritom g. Josipu kardinalu 
Bozaniću u kojemu ga se moli da imenuje svećenika koji će služiti misu prema misalu sv. Ivana 
XXIII. Primljen je dopis od Nadbiskupskog duhovnog stola datiran 12. studenog na koji je poslano 
opsežno pismo 20. studenog te kratki podsjetnik 22. prosinca 2014. Pismo iz Nadbiskupije je stiglo 
s datumom 22. siječnja 2015., a novi odgovor Društvo Benedictus je poslalo 12. veljače 2015. 
Nakon toga prepiska se nije do danas nastavila, a aktivnosti u pronalaženju svećenika nisu do sada 
urodile plodom. S obzirom na osjetljivu prirodu ove prepiske u kojoj se spominju mnoge osobne 
informacije, detaljniji izvještaj se može očekivati s okončanjem ovog procesa. Pozivamo sve 
članove Društva za promicanje tradicionalne Mise ,,Benedictus“ kao 1 sve ljude dobre volje da mole 
za uspješan ishod naših nastojanja. 


Tradicionalnamisa.com 


Početkom lipnja 2014. započela je s radom internetska stranica Tradicionalna Misa na adresi 
tradicionalnamisa.com. Ova sadržajem vrlo bogata, a izgledom pregledna i lijepa stranica postala je 
u međuvremenu jednim od središnjih mjesta za informiranje o tradicionalnoj latinskoj misi i 
općenito liturgiji. Kroz ovu laičku inicijativu jednog člana Društva Benedictus i onih koji su mu 
pomagali dostupne su na hrvatskom jeziku mnogo šire i potpunije nego do sada informacije 1 upute 
o misi, duhovnosti, glazbi, ostalim umjetnostima i svemu drugom što počiva ili se veže uz drevnu 
rimsku liturgiju. Umjesto nabrajanja korisnih sadržaja pozivamo vas da, ako to još niste učinili, 
posjetite navedenu stranicu. 


radicionalna 


3 is Pam . r int R SET 
Više o tome bit će u idućem godišnjem izvještaju. 

Kraći izvještaji 

** U 2014. godini su na neke nedjelje pali blagdani nižeg reda čije molitve se u tradicionalnoj 

misi dodaju iza molitava odgovarajuće nedjelje. To su bili: 11.5. uz 3. nedjelju po Uskrsu 

blagdan sv. Filipa i Jakova, 10.8. uz 9. nedjelju po Duhovima blagdan sv. Lovre, 24.8. uz 

11. nedjelju po Duhovima blagdan sv. Bartolomeja te 

21.9. kada je uz 15. nedjelju po Duhovima slavljen i 
spomen sv. Mateja. 


+ 


** Blagdani višeg reda koji su pali nedjeljom tako da su 
im nedjeljni misni obrasci ustupili mjesto bili su: 2.2. 
Svijećnica umjesto 4. nedjelje po Bogojavljenju, 29.6. 
Sv. Petar i Pavao umjesto 3. nedjelje po Duhovima, 
14.9. Uzvišenje sv. Križa umjesto 14. nedjelje po 
Duhovima. Posebno smo svečano proslavili 
svetkovinu apostolskih prvaka. 


+. 
* 


Od nekoliko misnica koje su donirane Društvu 
Benedictus posebno se ističe jedna korištena za prvu i 
drugu nedjelju Muke, tj. Glušnicu i Cvjetnicu.“ 


** Za širenje tradicionalne mise u našoj domovini i dalje ! 
se moli lanac krunica". Također su svi pozvani da svetu uru klanjanja četvrtkom pred 
Presvetim oltarskim Sakramentom posvete ovoj nakani. 


+ 


% Treće tradicionalno hodočašće“ Društva Benedictus održano je u srijedu 8. listopada 2014. 
na dan koji je kao državni blagdan bio neradni. Cilj hodočašća bila je župa Pešćenica u 
Sisačkoj biskupiji gdje je članove Društva ugostio vlč. Branimir Motočič. Do Peščenice su 
članovi došli vlakom nakon čega su pješice uz molitvu i pjesmu prispjeli u Cerje 
Letovanićko. Ondje je vlč. Motočić za njih slavio 
sv. misu u drvenoj crkvi sv. Josipa iz 18. stoljeća. 
Po povratku u župni dvor svi su se okrijepili uz 
prigodan ručak te uz župnika razgledali i molili u 


župnoj crkvi. Najljepša hvala vlč. Motočiću! ` 
pnoj uljep AD DEUM 


% Članovi Društva i drugi zainteresirani vjernici su QUI L ÆTIFIC AT 
samoinicijativno individualno ili u manjim JUVENTUTEM 


grupama posjećivali mjesečne mise koje su 
organizirane u Ljubljani. Također su prisustvovali MEAM 
tradicionalnim misama koje se održavaju u 
inozemstvu. Ovdje valja posebno spomenuti 
hodočašće pod nazivom Populus Summorum 


4 Još nekoliko fotografija: http://tomablizanac.blogspot.com/2014/04/nedjelja-muke.html. 

* Detalji i upute o priključivanju: 

http://groups.google.com/group/tradicionalna-misa/browse thread/thread/6bdb18c95de3f232. 

$ Detaljniji izvještaj uz mnogo fotografija: http://tomablizanac.blogspot.com/2014/10/trece-tradicionalno-hodocasce- 


drustva.html. 

Pontificum koje je po treći put održano u Rimu. Iako Društvo Benedictus ove godine nije 
imalo predstavnika, ipak je bilo hodočasnika i iz 
Hrvatske." 


% Društvo Benedictus izradilo je za zainteresirane 
članove plave polo majice na kojima je s prednje 
strane izvezen žig Društva, a na stražnjoj strani su 
riječi „AD DEUM QUI LATIFICAT JUVENTUTEM 
MEAM“. Ove su majice vrlo prikladne za hodočašća i 
slična dogadanja. 


% Po treći puta izdan je liturgijski kalendar za 
tradicionalni rimski obred. U višelistnom kalendaru 
na fotografijama su prikazani različiti redovi 


Katoličke crkve koji su privrženi tradicionalnoj 
liturgiji. Uz kalendar su kao poklon priložene sličice s 
molitvom za blagoslov doma." 


Tradicionalna misa u ostalim dijelovima Hrvatske i Bosne i Hercegovine 


U Splitu je tijekom svoga posjeta don Mate Bartulica u crkvi sv. Filipa Nerija celebrirao misu 
prema tradicionalnom rimskom obredu u srijedu 21.5. te u subotu 24.5. i nedjelju 25.5.2014." U 
istom gradu povremeno se održavaju susreti ljubitelja tradicionalne latinske mise. 


Prema sada dostupnim informacijama u Hrvatskoj i BIH nema drugih redovito ili povremeno javno 
služenih tradicionalnih misa. U nekim mjestima postoje laičke inicijative za pokretanjem mise koje 
nemaju javni karakter. 


Bratstvo sv. Pija X. u Hrvatskoj 


Svećeničko bratstvo sv. Pija X. koje nije kanonski priznato'", od početka svoga javnog djelovanja u 
Republici Hrvatskoj održalo je javne mise te uz njih obično i predavanja na sljedeće datume: u 
Zagrebu 13.4.2012., 5.4.2013., 27.4.2014., 19.9.2014., 4.1.2015., 22.2.2015., 12.4.2015. i u Splitu 
28.12.2014., 21.2.2015., 17.4.2015. Do sada su izdali četiri broja časopisa Christus Rex. Od 
8.12.2014. p. Marko Tilošanec je kao prvi hrvatski svečenik član svećeničkog bratstva sv. Pija X."! 


7 Vidi primjerice: http://tomablizanac.blogspot.com/2014/11/gostujuci-autor-kratki-izvjestaj-s.html. 


* Više informacija: http://tradicionalnamisa.com/liturgijski-kalendar-za-2015/. 


? Izvještaji i fotografije: 
https://lexvivendi.wordpress.com/2014/05/21/tradicionalna-latinska-misa-u-splitu-izvjestaj-fotografije-i-obavijest 


https://lexvivendi.wordpress.com/2014/05/25/fotografije-i-izvjestaj-s-misa-sluzenih-24-i-25-svibnja/ 


10 Vidi pismo Benedikta XVI. iz 2009. 
http://w2.vatican.va/content/benedict-xvi/hr/letters/2009/documents/hf ben-xvi let 20090310 remissione- 
scomunica.html 


U Informacije preuzete i dopunjene prema: http://christusrexhrvatska.blogspot.com/. 

Financijski izvještaj 


U tablici je promet na žiro računu Društva Benedictus od 1.1.2014. do 31.12.2014. Stavka svrha 


plaćanja je prilagođena samo kako bi nazivi bili uniformni. 


Redni broj Datum obrade Svrha plaćanja Isplata Uplata Saldo 
1 10.01.2014. članarina 50 5260,68 
2 14.01.2014. naplata naknade 61,30 5199,38 
3 14.01.2014. članarina 50 5249,38 
4 12.02.2014. članarina 50 5299,38 
5 14.02.2014. naplata naknade 61,30 5238,08 
6 20.02.2014. ččlanarinatdonacija 200 5438,08 
7 05.03.2014. članarina 50 5488,08 
8 05.03.2014. donacija 350 5838,08 
9 14.03.2014. naplata naknade 61,30 5776,78 
10 31.03.2014. naplata naknade 120 5656,78 
11 31.03.2014. članarina u FIUV-u 192,75 5464,03 
12 08.04.2014. članarina 50 5514,03 
13 14.04.2014. naplata naknade 61,30 5452,73 
14 14.04.2014. donacija 1000 6452,73 
15 14.05.2014. naplata naknade 61,30 6391,43 
16 14.06.2014. naplata naknade 58 6333,43 
17 01.07.2014. članarina 50 6383,43 
18 01.07.2014. članarina 50 6433,43 
19 14.07.2014. naplata naknade 58 6375,43 
20 14.08.2014. naplata naknade 60,10 6315,33 
21 13.09.2014. naplata naknade 58 6257,33 
22 18.09.2014. donacija 200 6457,33 
23 14.10.2014. naplata naknade 60,70 6396,63 
24 20.10.2014. objava oglasa 256,15 6140,48 
25 14.11.2014. naplata naknade 61,40 6079,08 
26 25.11.2014. članarina 100 6179,08 
27 13.12.2014. naplata naknade 60,70 6118,38 


Početno stanje (01.01.2014.): 5.210,68 


Ukupno rashodi: 1.292,30; od toga naknade banci: 843,40. 
Ukupno prihodi: 2.200,00; od toga članarine: 500,00, donacije: 1.700,00. 
Stanje (31.12.2014.): 6.118,38 


Napomene: 


e Kao što je vidljivo iz priložene tablice, Društvo Benedictus, tj. ovlašteni zastupnici nisu 
koristili novac na žiro računu osim za troškove vođenja računa (što uključuje 1 internet 
bankarstvo) i dvije transakcije — plaćanje članarine u međunarodnoj federaciji Una Voce uz 

bankovne troškove te objavu oglasa u rubrici posljednji pozdravi povodom smrti preč. g. 
Stanislava Vitkovića 


e Veći broj članova još nije uplatio članarinu za 2014., a neki ni za 2013. godinu. Molim Vas 
da to što prije učinite! ? 
e Za članove koji su uplatili donaciju veću od 50 kn, a nisu uplatili članarinu, računat ćemo da 


su članarinu platili. Ipak je bolje da se te stavke uplačuju odvojeno. 


e Od milostinje na tradicionalnoj misi u crkvi svetog Martina jedan dio novca ide svećeniku 
koji služi misu, a jedan za održavanje crkve. Društvo Benedictus ne zadržava od 
milostinje apsolutno ništa i takvu praksu čemo nastaviti! 


e Kako smo obaviješteni od strane člana Izvršnog odbora zaduženog za financije, Društvo 
Benedictus nema obavezu predavanja financijskih izvještaja FINA-i. 


2 Upute o plaćanju članarine naći ćete ovdje: 
http://sites.google.com/site/drustvobenedictus/pitanja-i-odgovori#TOC-lanstvo-u-Dru-tvu. 

Zaključno razmišljanje 


Umjesto brojnih ciljeva koje sam navodio prošlih godina, ove godine imamo jedan sveobuhvatni 
cilj u koji svi trebamo uložiti svoje znanje, sposobnosti i vrijeme: naći svećenika koji bi služio 
tradicionalnu misu u Zagrebu nedjeljom i zapovijedanim blagdanima. 


Na tu nakanu molite te svojim djelovanjem, prisutnošću i prilozima poduprite svaku akciju koja ide 
u tom smjeru. 


Jesu, Jesu, Jesu esta nobis Jesus! 

Podatci o Društvu Benedictus 


Naziv: Društvo za promicanje tradicionalne Mise ,,Benedictus“ 

Sjedište i adresa: Društvo Benedictus, Kolarova 8, 10000 Zagreb (Croatia) 

Email adresa: Drustvo. Benedictus@ gmail.com 

Internet stranica: http://sites.google.com/site/drustvobenedictus/ 

Skraćeni naziv: Benedictus 

Naziv na engleskom: The Society for the Promotion of Traditional Mass "Benedictus". 


Naziv na latinskom: Societas pro Missae Traditionalis promotione ,,Benedictus". 


Matični broj: 2730014 

OIB: 03191188211 

Žiro račun broj: 2402006-1100591166 
IBAN HR4124020061100591166 
SWIFT/BIC: ESBCHR22 

( kod Erste&Steiermärkische Bank d.d. ) 


Osobe ovlaštene za zastupanje Društva za promicanje tradicionalne Mise „Benedictus“: 
Tomislav Pejković, predsjednik 


Marko Pejković, zamjenik predsjednika 


Pravno ustrojbeni oblik: Udruga 

Brojčana oznaka 10 

Brojčana oznaka razreda 9499 

Djelatnost: Djelatnosti ostalih članskih organizacija, d. n. 


Upis izvršen pod registarskim brojem: 21008270 dana 14.2.2011. 


Nebeski zaštitnici Društva Benedictus: Blažena Djevica Marija Kraljica je glavna zaštitnica, 
suzaštitnici su sveti Benedikt, sveti Ćiril i Metod te blaženi Augustin Kažotić. 


